b'\n_START_ARTICLE_\nMin\xc3\xa4 (ego)\n_START_PARAGRAPH_\nMin\xc3\xa4 (latinaksi ego) on psykoanalyysin n\xc3\xa4kemyksess\xc3\xa4 yksi persoonallisuuden osa. Se on ihmisen psyyken keskimm\xc3\xa4inen kerros viettipohjan (lat. id) ja ylimin\xc3\xa4n (superego) v\xc3\xa4liss\xc3\xa4. Tietoista toimintaa ohjaileva ego tasapainottelee viettipohjan vaistonalaisuuden ja ylimin\xc3\xa4n j\xc3\xa4rjen v\xc3\xa4lill\xc3\xa4. Ristiriitatilanteissa se ottaa k\xc3\xa4ytt\xc3\xb6\xc3\xb6n puolustusmekanismit._NEWLINE_Min\xc3\xa4 kehittyy, kun lapsen kognitiivinen kehitys etenee ja kun h\xc3\xa4n saa ymp\xc3\xa4rist\xc3\xb6st\xc3\xa4 palautetta. Ihminen kokee min\xc3\xa4ns\xc3\xa4 min\xc3\xa4havaintona. Min\xc3\xa4n toiminnot ovat suurelta osin tietoisia.'